text: Shell forventes at forlade Danmark
  16 marts 2015 kl. 19.35
  Shells medarbejdere er indkaldt til et informationsmøde tirsdag kl. 12, hvor det forventes, de får meldingen om, at Shell Danmark er solgt.
  Det kommer ikke som en overraskelse, fordi Dansk Shell for et år siden meldte, at selskabet var til salg, skriver Finans.
  Man forventer, at en ny ejer vil beholde navnet Shell, da det er et meget kendt navn.
  Det har ikke været muligt for Finans at få afklaret, om Shell-raffinaderiet i Fredericia også er solgt.
  